**Pravila ravnanja v OŠ Velika Dolina v času razbremenitvenih ukrepov epidemije COVID-19 (v besedilu: Pravila)**

# **UVOD**

Ta pravila so sprejeta z namenom, da se opredelijo ravnanja, dejanja, ukrepi in njihovo izvajanje v času razbremenitvenih ukrepov epidemije COVID-19 v OŠ Velika Dolina.

Ta pravila predstavljajo dinamičen in ne statičen dokument. Spreminjajo se po potrebi glede na dejansko situacijo, glede na državne ukrepe, glede na pravne akte, smernice, navodila, usmeritve pristojnih institucij in v odvisnosti od epidemiološke situacije v RS. Šola jih bo dopolnjevala in spreminjala v odvisnosti od navedenega ter dopolnjena pravila oz. dopolnitve same objavljal na spletni strani šole.

# **PODLAGA ZA SPREJEM PRAVIL**

##  Pravna podlaga

 Pravno podlago za sprejem pravil predstavljajo:

* Publikacija [Vzgoja in izobraževanje v Republiki Sloveniji v razmerah, povezanih s Covid-19](https://www.zrss.si/strokovne-resitve/digitalna-bralnica/podrobno?publikacija=300), ki je dosegljiva preko povezave na strani zavoda za šolstvo RS Slovenije in
* Pravni akti in navodila v povezavi s preprečevanjem okužb s Covid-19 Vlade R Slovenije.

## Druge podlage

 Pravila so sprejeta tudi na podlagi spodnjih dokumentov:

* okrožnice MIZŠ št. 091-20/2020-1 z dne 24. 8. 2020
* Higienskih priporočil za vrtce v času epidemije COVID-19 (NIJZ, 20. 8. 2020)

# **DELEŽNIKI VIZ (vzgojno-izobraževalnega ) PROCESA**

Organizacija dela v času razbremenitvenih ukrepov epidemije COVID-19 zajema vse deležnike VIZ procesa: otroke, strokovne delavce, druge zaposlene, starše, tretje osebe, ki so v stiku z zavodom (dobavitelji itd.).

# **IZVAJANJE VIZ (vzgojno-izobraževalnega) DELA**

##  Izvajanje VIZ dela v učilnicah

Od 1. 9. 2020 se vzgojno izobraževalno delo za otroke vseh starostnih skupin izvaja v prostorih šole (in vrtca).

## 4.2 Pridobivanje podatkov za izvedbo VIZ dela

Šola pridobi informacije o vključenosti otrok šolo, OPB in JV in o urah prihoda ter odhoda otrok. V šolo naj **prihajajo samo popolnoma zdravi otroci**, o posameznih izjemah (alergije) so starši dolžni šolo obvestiti.

# **OBSEG VIZ DELA**

V času veljavnosti teh pravil se VIZ delo v prostorih šole izvaja po programu.

Ne izvajajo se:

* proslave
* razstave
* koncerti
* drugi množični dogodki (zaključna prireditev)
* izleti

Glede na epidemiološko sliko se bomo sproti dogovarjali o izvedbi:

* govorilnih ur
* roditeljskih sestankov.

Komunikacija s starši poteka preko e-pošte, videokonferenc, telefona ali drugih elektronskih medijev ter preko pisnih sporočil na vhodih. V primeru izvajanja srečanj s starši v večjih skupinah, bodo le-ta organizirana na način, da bo zagotovljena varnostna razdalja med prisotnimi in drugi varnostni ukrepi in priporočila NIJZ.

Ekskurzije in šole v naravi se v okviru tega modela izvajajo odvisno od razmer na destinaciji. Izvajajo se dnevi dejavnosti, kjer je treba zagotoviti ločenost skupin učencev. Dnevi dejavnosti se izvajajo na šoli.

Varstvo vozačev se izvaja v skupinah učencev, ki se jim določi stalen prostor. Če to ni izvedljivo, mora biti med učenci različnih razredov v učilnici ves čas zagotovljena zadostna medosebna razdalja (v gibanju najmanj 2 metrov, sede najmanj 1,5 metra) ter določen način prihajanja in odhajanja učencev iz učilnice.

Individualna in skupinska pomoč/dodatna strokovna pomoč se izvaja ob upoštevanju vseh higienskih ukrepov za preprečevanje širjenja virusa SARS-CoV-2 (samo učenci istega razreda, odrasla oseba na zadostni razdalji oz. z masko). Medvrstniška pomoč se lahko izvaja za učence v okviru istega razreda ali pa na daljavo.

ŠOLSKA KNJIŽNICA

1. Fizični obisk šolske knjižnice je mogoč samo po določene urniku, ki bo objavljen v šoli.

2. Vrnjena gradiva učenci oddajo v posebni zaboj pred knjižnico.

3. Učenci povedo knjižničarki katero knjigo si želijo izposoditi, sami ne brskajo po knjižnih policah.

5. Vrnjena gradiva bodo ponovno na razpolago po 3 dneh.

# **OBLIKOVANJE SKUPIN**

Osnovna skupina otrok je razred.

Za izvajanje varstva vozačev, OPB, interesnih dejavnosti in izbirnih predmetov so oblikovane stalne skupine.

Vsaka skupina ima določen prostor, ki ga ne zapušča.

med hojo po hodniku vsi otroci od 6. leta dalje in odrasli uporabljajo maske.

# **OSEBNA VAROVALNA OPREMA**

NIJZ zaposlenim priporoča uporabo maske zlasti ob srečevanju z drugimi sodelavci in starši otrok. Obvezno je umivanje rok ter po potrebi tudi razkuževanje rok.

# **UKREPI V ČASU TRAJANJA RAZBREMENILNIH UKREPOV**

## 8.1 Vstop v šolo

Otroci vstopajo skozi glavni vhod.

Starši praviloma ne vstopajo v šolo.

Starši vzdržujejo razdaljo 1,5–2 m z drugimi starši, otroki in zaposlenimi.

Zaposleni vstopajo skozi vhod vrtca in se ob prihodu preobujejo, slečejo vrhnja oblačila ter umijejo/razkužijo roke.

Dežurni učitelj odklene šolo za vstop otrok v šolo ter skrbi za red v garderobi ter za to, da v prostoru naenkrat ni preveč oseb.

Učitelji s starši vodijo stike po e-pošti in preko telefona, za morebitne posamične medsebojne osebne stike z učitelji naj se le-ti predhodno najavijo. Starši v stiku z učiteljem v šolski stavbi nosijo zaščitno masko.

Sporočila učiteljem posredujejo elektronsko ali po telefonu.

Starši ob pojavu znakov bolezni učenca odpeljejo domov.

Ob morebitni potrditvi s COVID-19 zaposleni in starši otrok obvezno obvestijo šolo.

## 8.2 Gibanje po šoli

Otroci/učenci ene skupine se po šoli gibajo strnjeno in se pri tem ne dotikajo predmetov in površin. Kadar je nujno, se po skupnih prostorih giblje le ena skupina naenkrat, druge počakajo v učilnici.

Učenci vsakega oddelka imajo določene sanitarije, ki jih lahko uporabljajo. V sanitarije vstopa samo po en otrok naenkrat.

## 8.3 Zračenje učilnic

Ob jutranjem odprtju dežurni učitelj odpre vhodna vrata in prezrači vse uporabljene prostore.

Vrata učilnic so odprta v času sprejemanja otrok zato, da se čim manjkrat dotakne kljuke. Po koncu jutranjega prihajanja kljuko učiteljica na obeh straneh obriše s papirnato brisačko, prepojeno z razkužilom.

Podobno zračenje se ponovi večkrat v dnevu. Zračijo se tudi toaletni prostori, kjer je mogoče.

##

## 8.4 Preventivni ukrepi v učilnicah

V učilnicah so:

* umivalniki s toplo tekočo vodo in milo
* podajalniki papirnatih brisač
* koši za smeti

Učenci sedijo na stolih pri mizah na točno določenih, stalnih mestih, ki naj bodo kar se da narazen.

Računalnik v posamezni učilnici uporablja ena oseba, v nasprotnem primeru je potrebno po vsaki uporabi očistiti tipkovnico.

Učence mora strokovni delavec dosledno spodbujati k rednemu in pravilnemu umivanju rok.

Pomembno je, da so vse igrače, ki so v uporabi, pralne.

Igrače in didaktični material, ki je bil čez dan v uporabi, se razkuži/očisti po končanem VIZ procesu.

Površine, ki se jih učenci velikokrat dotikajo, se večkrat na dan razkužijo oz. očistijo.

## 8.5 Igra na prostem in prehrana

• Vsi uporabniki si morajo pred vstopom v jedilnico in po odhodu umiti roke.

• V jedilnici učenci uporabljajo mesta, ki so označena.

• Vsi učenci jedo malico v razredih, kjer poteka pouk. Malico prinese pred učilnico dežurni učenec, ki se predhodno umije, nadene masko, razkuži mizo pred razredom. Po malici učiteljica prinese pladnje z ostanki na mizo pred razredom in dežurni učenec jih nato odnese v kuhinjo. Malico deli učitelj.

• Učenci 1. in 2. razreda pojedo kosilo v razredu. Učiteljica po kosilu razkuži mize. Učenci od 3. do 9. razreda pojedo kosilo v jedilnici, sedijo lahko samo na določenih mestih. V vrsti čakajo skladno z oznakami na tleh. Čistilka razkuži mize v jedilnici pred in po kosilu. Prtov ne uporabljamo. Po zaključku hranjenja učenci eden po eden odnesejo pladenj na prostor za oddajo.

Urnik kosila:

11.55: učenci od 5. do 9. razreda

12.00: OPB 12 (v učilnici 1. razreda)

12.15: OPB 35

12.25: OPB 4

Hrano učenci dobijo porcijsko.

## 8.6 Zaposleni

1. Učitelji prihajajo v šolo zdravi, brez znakov katerekoli bolezni.

2. Učitelji in vsi ostali delavci šole nosijo zaščitne maske v skupnih prostorih, razen v razredu, ko je zagotovljena medosebna razdalja od 1,5 metra do 2 metrov.

3. Učitelji opozarjajo otroke na higieno kašlja, higieno rok in medosebno razdaljo.

4. Učitelji naj ne zapuščajo učilnic – v učilnici naj bo vedno prisoten nekdo od osebja. Na predmetni stopnji v razredu med malico ostane učitelj/-ica, ki je poučeval/-a v razredu pred malico.

5. Učitelj/-ica, ki je prisotna v razredu, med odmori opozarja, da učenci držijo primerno medosebno razdaljo. Vrata zapre učiteljica in kljuko takoj za seboj razkuži.

6. Dežurni učitelj skrbi za varen vstop otrok v šolsko stavbo, v času odmorov skrbi za red na hodnikih. Učitelji nosijo kot zaščitno opremo masko, priporočeno je dosledno umivanje rok in tudi uporaba razkužilnih sredstev, z izjemo učiteljev prvega VIO oz. po presoji pooblaščenega specialista medicine dela.

7. V vsaki učilnici je na razpolago razkužilo za mizice in roke, vendar mora biti shranjeno izven dosega otrok. Otroci uporabljajo samo vodo in milo.

8. Učitelji poskrbijo za ustrezne plakate, kjer je prikazan pravilen način umivanja rok in higiena kašlja.

9. Učitelji vodijo nadzor nad umivanjem rok. Večkrat na dan – po vsaki šolski uri temeljito prezračijo razrede, zračijo tudi v času rekreativnega odmora.

10. Učitelji poskrbijo, da se učenci v času rekreativnega odmora in gibanja izven učilnic držijo medosebne razdalje.

11. Garderobe v telovadnici in vse uporabljene pripomočke po vsaki skupini očistijo in razkužijo učitelji.

12. Učitelji poskrbijo, da učenci na razdalji zapuščajo razrede, ko gredo na kosilo ali na prosto in skrbijo za red v garderobi, ko skupinsko zapuščajo šolsko stavbo.

13. **Učitelj vodi natančno evidenco udeležencev učencev pri pouku v učnih skupinah.**

Za zaposlene velja smiselno enako pravilo – upoštevanje medsebojne razdalje 1,5–2 m.

Tudi v drugih prostorih (sanitarije, hodniki, skupni prostori) zaposleni spoštujejo socialno distanco.

Zaposleni ne sestankujejo v živo, v kolikor da ob primerni razdalji, svoje medsebojne dogovore sklenejo po telefonu, elektronski pošti ali videokonferenci.

# **9. UKREPI V PRIMERU POJAVA OBOLENJA S SIMPTOMI COVID-19**

V kolikor zboli otrok ali se zelo slabo počuti, ga strokovni delavec spremlja v posebni prostor (kabinet RP), kjer počakata na starša, ki se ga takoj obvesti s telefonskim klicem. Strokovni delavec in otrok ta čas nosita zaščitno masko.

Starši so dolžni obvestiti šolo v roku 24 ur (telefonsko, elektronska pošta), v kolikor se izkaže, da je otrok okužen s covid-19. Ravnatelj je dolžan v najkrajšem možnem času o tem obvestiti NIJZ. Le-ta sproži epidemiološko preiskavo, s katero se poišče izvor kužnosti ter poišče in obvesti vse možne kontakte okuženega otroka. NIJZ posreduje seznam kontaktov pristojni službi Ministrstva za zdravje, ki izda odločbe o karanteni.

Pričetek kužnosti je 2 dni pred pojavom bolezni. NIJZ svetuje kontaktom, da v inkubacijski dobi spremljajo svoje zdravstveno stanje.

V kolikor zboli zaposleni, se umakne z delovnega mesta in pokliče izbranega zdravnika. V primeru, da je okužen s covid-19, o tem v roku 24 ur obvesti tajnico in ravnateljico šole (telefonsko, elektronska pošta). Ravnateljica je dolžna v najkrajšem možnem času obvestiti NIJZ, ki prične z enakim postopkom kot opisano zgoraj.

V primeru pojava okužbe zavod zagotovi temeljito zračenje, čiščenje in razkuževanje celotne stavbe.

*Osnovne informacije o COVID-19*

*Okužba z virusom SARS-CoV-2 lahko povzroči koronavirusno bolezen 2019 oz. COVID-19. Inkubacijska doba (čas med okužbo in pojavom bolezni) je lahko do 14 dni, povprečno približno 6 dni. Bolezen se najpogosteje kaže z znaki/simptomi okužbe dihal, to je s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Pri približno 80 % okuženih bolezen poteka v lažji obliki. Pri otrocih je potek bolezni praviloma lažji, tveganje za težek potek in zaplete pa se poveča pri starejših (zlasti starejših od 60 let) in osebah s pridruženimi boleznimi, kot so srčno-žilne bolezni, bolezni pljuč, jeter, ledvic, sladkorna bolezen, imunske pomanjkljivosti ipd. Za težji potek bolezni je značilna pljučnica. Za potrditev ali izključitev okužbe s SARS-CoV-2 je potrebno mikrobiološko testiranje. Okužba s SARS-CoV-2 se med ljudmi prenaša kapljično, z izločki dihal. Za prenos potreben tesnejši stik z bolnikom (razdalja do bolnika manj kot 1,5 m). Okužba je možna tudi ob stiku s površinami, onesnaženimi z izločki dihal. Za preprečevanje okužbe je tako najpomembnejša dosledna higiena rok in kašlja. Podrobna navodila za preprečevanje okužbe in več informacij na spletni strani Nacionalnega inštituta za javno zdravje:* [*https://www.nijz.si/sl/koronavirus-2019-ncov*](https://www.nijz.si/sl/koronavirus-2019-ncov)*.*

*Vir: NIJZ*

# **10. SPREJEM, UPORABA, VELJAVNOST**

Ta pravila je sprejela ravnateljica OŠ Velika Dolina, pričnejo veljati s 1. 9. 2020. Veljajo in uporabljajo se do preklica upoštevnega pravnega akta ali več teh, ki urejajo to materijo, ali do sprejema novega pravnega akta, ki razveljavlja tiste pravne akte, ki so podlaga za sprejem dokumentov in aktov, na katerih temeljijo ta Pravila. Posamezne spremembe veljajo z dnem, ko so objavljene na spletni strani šole, bodisi v sklopu popravljenih Pravil bodisi posamično.

V času uporabe teh pravil se zaradi prilagoditev okoliščinam, nastalim zaradi višje sile, lahko začasno smiselno spremenijo Pravila hišnega reda, katerih sprejem in sprememba je v pristojnosti ravnatelja šole.

Velika Dolina, 31. 8. 2020

Mojca Bregar Goričar,

ravnateljica

Priloge:

* PRIHOD V ŠOLO IN ODHOD IZ ŠOLE TER UPORABA GARDEROBE
* NAVODILA OB UPORABI JEDILNICE
* VRNITEV V ŠOLO – UPORABA ZUNANJIH POVRŠIN

**PRIHOD V ŠOLO IN ODHOD IZ ŠOLE TER UPORABA GARDEROBE**

**PRIHOD DO ŠOLE:**

* Priporočeno je, da učenci prihajajo v šolo peš, s kolesom ali z individualnim prevozom s strani staršev.
* Mlajše učence starši lahko spremljajo do vhoda, starejši učenci pa naj s postajališča pred šolo pridejo do šole samostojno.
* Z otrokom se vnaprej dogovorijo o načinu prihoda in odhoda v šolo.
* Prevoz s šolskim kombijem in javnim prevozom poteka po ustaljenem voznem redu.
* Učenci na šolski avtobus vstopajo na zadnjih vratih in tam tudi izstopajo.
* Na avtobus vstopajo z maskami, ne glede na starost učencev.
* Ob vstopu na avtobus si lahko razkužijo roke.
* Sedijo na točno določenih mestih, ki so označena.

**VSTOPANJE V ŠOLSKI OBJEKT IN V RAZRED:**

* Vstopanje v šolske prostore je posamično, upošteva se medosebna razdalja najmanj 1,5 m.
* Ob vstopu v šolo si vsi obvezno umijejo roke ali jih razkužijo.
* Učenci vstopajo v šolo z masko (starost nad 6 let), ravno tako se po hodniku gibljejo z maskami. V razredu so lahko brez maske, če gre za isto skupino in je zagotovljena medosebna razdalja od 1,5 metra do 2 metrov. Ukrep bo veljal do uradnega preklica.
* V garderobi učenci upoštevajo in ohranjajo medosebno razdaljo 1,5 do 2 m.
* Garderobe so postavljene tako, da je med njimi velik razmak. Učenci naj v šoli puščajo čim manj stvari (samo copate, ki naj bodo spravljeni v vrečki ter obešeni, da se garderoba lahko temeljito očisti).
* Učenci, ki so vključeni v jutranje varstvo, gredo iz garderobe v razred, ki jim je dodeljen in tam počakajo na začetek pouka.
* V času prihodov v šolo bo odrasla oseba skrbela, da se bodo ukrepi izvajali.
* V času odmorov učenci ne zapuščajo razreda, na stranišče hodijo posamično.
* Vsi ostali obiskovalci šole vstopajo v šolo po predhodni najavi in ob upoštevanju ukrepov.

**Odhod domov:**

* Odhod po zaključku pouka: učence pred vhodom počakajo starši (če je za učence tako določeno) po zaključku zadnje šolske ure.
* Odhod po kosilu ob 12.20: starši počakajo pred vhodom v šolo.
* Učenci vozači v spremstvu učitelja zapustijo šolo in se napotijo na določeni medosebni razdalji do avtobusnega postajališča.
* Učenci OPB pridejo pred šolo ob določenih urah, in sicer ob 14.00, 14.30, 15.00, 15.40.
* Učenci lahko zapuščajo šolo samo ob dogovorjenih terminih. Starši vedno počakajo pred šolo, ne hodijo v šolo.

**ODHOD DOMOV:**

* V garderobi veljajo enaka pravila kot ob prihodu.
* Učenci iz šole izstopajo posamično, ohranjajo 1,5 do 2m medosebno razdaljo.

Mojca Bregar Goričar,

ravnateljica

**NAVODILA OB UPORABI JEDILNICE**

• Vsi uporabniki si morajo **pred vstopom** v jedilnico in **po odhodu** umiti roke.

• V jedilnici učenci uporabljajo zgolj mesta, ki so označena.

• Jedilnica se pred in po obroku temeljito prezrači in razkužijo se mize.

• Učenci iz ene učne skupine gredo na kosilo skupaj; učitelj spremljevalec učence usmeri k umivanju rok in skupaj gredo v jedilnico.

• S talnimi označbami je opredeljen koridor dostopa do izdajnega pulta; talne označbe so v razdalji 1,5 do 2 m med čakajočimi.

• Po zaključku hranjenja učenci eden po eden odnesejo pladenj na prostor za oddajo.

Mojca Bregar Goričar,

ravnateljica

**UPORABA ZUNANJIH POVRŠIN**

**ZAPUŠČANJE ŠOLE V NAMEN POUKA NA PROSTEM:**

* **Organiziramo se tako, da se skupine otrok ne mešajo.**
* Pred odhodom na prosto, kjer bi izvajali pouk, se z učenci že v razredu dogovorimo o varnostnih ukrepih.

**CONE, KJER SE BO IZVAJAL POUK NA PROSTEM:**

* zunanje igrišče
* učilnica na prostem za šolo
* kozolec
* tekalna steza

Mojca Bregar Goričar,

ravnateljica